Հետագայում դիտողական նորանոր փաստերը կրկին անգամ հաստատեցին այդ տեսակետը: Դրանցից պետք է նշել 1963 թվականին կատարված երկու հայտնագործություն՝ աստղակերպ գալակտիկաները (քվազարները), և «M-82» գալակ-տիկայի միջուկում տեղի ունեցած վիթխարի պայթյունը: Քվազարները հանդիսանում են աստղակերպ հեռավոր ռադիոգալակտիկաներ, որոնք ճառագայթում են ավելի շատ էներգիա, քան հսկա և գերհսկա գալակտիկաները: Փաստորեն նրանք հանդիսանում են գալակտիկաների միջուկներ՝ առանց միջուկը շրջապատող աստղային բնակչության; Այսինքն, «մերկ» միջուկներ են, որոնք գտնվում են անսովոր գրգռված վիճակում: